মুহাম্মদ আবুল হুসাইন: ইসলামের যাবতীয় ব্যাপারে চূড়ান্ত মাপকাঠি হচ্ছেন আল্লাহ। অর্থাৎ তাঁর কালাম আল কোরআন। আর আল্লাহ’র কালাম আল কোরআনকে মানার ক্ষেত্রে যথার্থ মডেল বা আদর্শ হচ্ছেন আল্লাহ’র রাসূল। আল্লাহ’র হুকুম ও রাসূলের আদর্শই হচ্ছে দ্বীনের যথার্থ ভিত্তি এবং ইসলামী আদর্শের চিরন্তন উৎস। আল্লাহ’র আইন বা ইসলাম প্রতিষ্ঠার কাজ করতে হলেও তা কেবল আল্লাহ’র কালামের দিক-নির্দেশনা ও রাসূলের দেখানো পথেই করা যেতে পারে। ইসলামের নামে নিজেদের খাম-খেয়ালীপনা কিংবা ইসলামের শিক্ষা ও আদর্শ-বিরোধী পন্থায় ইসলাম প্রতিষ্ঠিত হতে পারে না এবং তা কখনো গ্রহণযোগ্যও নয়। পবিত্র কোরআনে আল্লাহ রাব্বুল আ’লামীন অত্যন্ত সুষ্পষ্ট ভাষায় বলে দিয়েছেন :‘হে নবী, লোকদের বলে দাও, তোমরা যদি আল্লাহকে ভালোবাসতে চাও তবে আমার অনুসরণ কর। তাহলে আল্লাহ তোমাদের ভালোবাসবেন এবং তোমাদের গুনাহ মাফ করে দিবেন। তিনি বড়ই মাশীল ও অসীম দয়াবান। তাদের বল আল্লাহ ও রাসূলের আনুগত্য কবুল কর। এরপর তারা যদি তোমাদের দাওয়াত কবুল না করে, তাহলে সে লোকদেরকে - যারা তাঁর ও তাঁর রাসূলের আনুগত্য করতে অস্বীকার করে, তাদেরকে আল্লাহ কিছুতেই ভালোবাসতে পারেন না।’-[আলে ইমরান : ৩১-৩২] ; ‘নিঃসন্দেহে রাসূলের জীবনে তোমাদের জন্য রয়েছে উত্তম আদর্শ। অবশ্য তাদের জন্য, যারা আল্লাহর সাথে সাাৎ ও পরকালীন মুক্তির ব্যাপারে আশাবাদী এবং যারা আল্লাহকে বহুল পরিমাণে স্মরণ করে।’ -[আহযাব : ২১]